एस्तेर.
10.
राजा क्षयर्ष न देश अऊर समुन्दर को जवर को टापू को क्षेत्र पर कर लगायो। 
ओको सामर्थ अऊर पराक्रम को कामों, अऊर मोर्दकै की ऊ बड़ायी को पूरो ब्योरा, जो राजा न ओकी करी होती, का ऊ मादै अऊर फारस को राजावों को इतिहास की किताब म नहीं लिख्यो हय? 
यहूदी मोर्दकै, क्षयर्ष राजा कोच खल्लो होतो, अऊर यहूदियों की नजर म बड़ो होतो, अऊर ओको सब भाऊ ओको सी खुश होतो, कहालीकि ऊ अपनो लोगों की भलायी की खोज म रहत होतो अऊर अपनो सब लोगों सी शान्ति की बाते बोलत होतो।
